CELEX: 32014D0768
Language: et
Date: 2014-10-30 00:00:00
Title: 2014/768/EL: Komisjoni rakendusotsus, 30. oktoober 2014 , millega kehtestatakse sellise teabe tüüp, vorm ja esitamise sagedus, mille liikmesriigid peavad esitama vastavalt Euroopa Parlamendi ja nõukogu direktiivile 2010/75/EL mineraalõli ja gaasi rafineerimistehastes kohaldatavate kompleksse heiteohje meetodite kohta (teatavaks tehtud numbri C(2014) 7517 all)  EMPs kohaldatav tekst

1.11.2014   
            
            
               ET
            
            
               Euroopa Liidu Teataja
            
            
               L 315/15
            
         KOMISJONI RAKENDUSOTSUS,
   30. oktoober 2014,
   millega kehtestatakse sellise teabe tüüp, vorm ja esitamise sagedus, mille liikmesriigid peavad esitama vastavalt Euroopa Parlamendi ja nõukogu direktiivile 2010/75/EL mineraalõli ja gaasi rafineerimistehastes kohaldatavate kompleksse heiteohje meetodite kohta
   
      
         (teatavaks tehtud numbri C(2014) 7517 all)
      
   
   (EMPs kohaldatav tekst)
   
      (2014/768/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eriti selle artikli 72 lõiget 2,
   ning arvestades järgmist:
   
               (1)
            
            
               Komisjoni rakendusotsuses 2014/738/EL (2) kehtestatakse järeldused mineraalõli ja gaasi rafineerimise parima võimaliku tehnika kohta (edaspidi „PVT-järeldused”). Kõnealuse otsusega kehtestatud PVT-järeldused 57 ja 58 võimaldavad liikmesriikidel kasutada kompleksse heiteohje meetodit teatavatest tehnilistest üksustest eralduva lämmastikoksiidide (NOx) ja vääveldioksiidi (SO2) heite ohjamiseks.
            
         
               (2)
            
            
               Mineraalõli ja gaasi rafineerimistehased on suured õhusaasteainete, eelkõige vääveldioksiidi ja lämmastikoksiidide heite allikad. Kui rafineerimistehased kasutaksid kompleksse heiteohje meetodit, saaks sellest peamine kõnealuste rafineerimistehaste keskkonnatoimet määrav tegur.
            
         
               (3)
            
            
               On vaja kehtestada konkreetsed aruandlusnõuded, et komisjon saaks hinnata punktide PVT 57 ja PVT 58 õiget kohaldamist ning eelkõige kontrollida, kas kompleksse heiteohje meetod on välja töötatud ning kas seda rakendatakse ja kasutatakse nii, et järgitakse samaväärseid keskkonnatoime põhimõtteid kui need, mis on sätestatud PVT-järeldustes.
            
         
               (4)
            
            
               Tuleks kindlaks määrata teabe liik, mille liikmesriigid teevad kättesaadavaks seoses punktides PVT 57 ja PVT 58 kirjeldatud kompleksse heiteohje meetoditega; kõnealune teave peaks hõlmama rakendatavate meetodite olulisi konstruktsioonielemente, nende meetoditega seoses kehtestatud heite piirväärtusi ning seiresüsteemi ja sellega saadavaid tulemusi.
            
         
               (5)
            
            
               Direktiivi 2010/75/EL artikli 72 lõike 1 kohaselt peavad liikmesriigid tegema parima võimaliku tehnika kohaldamist käsitleva teabe kättesaadavaks elektroonilises vormis. Esitatava teabe järjepidevuse ja sidususe tagamiseks peaksid liikmesriigid kasutama elektroonilist aruandlusvormi, mille komisjon on selleks otstarbeks Euroopa Keskkonnaameti abiga välja töötanud.
            
         
               (6)
            
            
               Käesoleva otsusega ettenähtud meetmed on kooskõlas direktiivi 2010/75/EL artikli 75 lõike 1 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriikide aruandlus
   1.   Liikmesriigid esitavad komisjonile teabe rakendusotsusega 2014/738/EL vastuvõetud PVT-järelduste punktides PVT 57 ja PVT 58 sätestatud kompleksse heiteohje meetodite rakendamise kohta.
   Esimeses lõigus osutatud teave tehakse kättesaadavaks vastavalt lisale ja see hõlmab aastaid 2017, 2018 ja 2019. Kõnealune teave esitatakse mineraalõli ja gaasi iga sellise rafineerimistehase kohta, kus lämmastikoksiidide (NOx) ja vääveldioksiidi (SO2) heite piiramiseks rakendatakse PVT-järelduste punktides PVT 57 või PVT 58 sätestatud kompleksse heiteohje meetodit.
   2.   Lõikes 1 osutatud teave tehakse komisjonile kättesaadavaks hiljemalt 30. septembriks 2020, kasutades selleks ettenähtud elektroonilist aruandlusvormi.
   Artikkel 2
   Adressaadid
   Käesolev otsus on adresseeritud liikmesriikidele.
   
      Brüssel, 30. oktoober 2014
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 334, 17.12.2010, lk 17.
   
      (2)  Komisjoni rakendusotsus 2014/738/EL, 9. oktoober 2014, millega kehtestatakse vastavalt tööstusheiteid käsitlevale Euroopa Parlamendi ja nõukogu direktiivile 2010/75/EL järeldused mineraalõli ja gaasi rafineerimise parima võimaliku tehnika (PVT) kohta (ELT L 307, 28.10.2014, lk 38).
   
      LISA
      Komisjonile esitatav teave mineraalõli ja gaasi rafineerimistehastes kohaldatavate kompleksse heiteohje meetodite kohta
      1.   Üldine teave
      
      
               
                  1.1.
               
               
                  Käitise viitenumber: direktiivi 2010/75/EL kohaldamiseks käitisele antud kordumatu tunnuskood.
               
            
               
                  1.2.
               
               
                  Käitise nimi.
               
            
               
                  1.3.
               
               
                  Käitaja nimi.
               
            
               
                  1.4.
               
               
                  Käitise aadress: tänav, postiindeks, linn ja riik.
               
            2.   Kompleksse heiteohje meetodite kohaldamise ulatust ja kohaldatavaid heite piirväärtusi käsitlev teave
      
      
               
                  2.1.
               
               
                  NOx- ja SO2-heite kompleksse ohjamise meetodeid kasutavate põletus- ja protsessiüksuste loetelu ja kirjeldus, eelkõige:
                  
                              a)
                           
                           
                              üksuse liik (põletusseade, vedelfaasilise katalüütilise krakkimise üksus, heitgaaside väävlitustamise üksus);
                           
                        
                              b)
                           
                           
                              nimisoojusvõimsus (põletusseadmete puhul);
                           
                        
                              c)
                           
                           
                              põletatava kütuse liik/liigid (põletusseadmete puhul);
                           
                        
                              d)
                           
                           
                              kas tegemist on uue või olemasoleva üksusega;
                           
                        
                              e)
                           
                           
                              kas aruandeperioodi jooksul on tehtud olulisi ja struktuurseid muudatusi (nt käitamises või kütuse kasutamises), mis mõjutas kohaldatavaid PVT-kohaseid heitetasemeid.
                           
                        
            
               
                  2.2.
               
               
                  Kompleksse heiteohje meetodite puhul kohaldatavad NOx- ja SO2-heite piirväärtused, täpsustades järgmist:
                  
                              a)
                           
                           
                              väärtused, üksused, keskmistamise ajavahemikud ja võrdlustingimused;
                           
                        
                              b)
                           
                           
                              kuidas need piirväärtused kindlaks määrati seoses otsuse 2014/738/EL kohaste PVT-järelduste punktidega PVT 57 ja PVT 58;
                           
                        
                              c)
                           
                           
                              milliseid heitekontsentratsioone iga asjaomase üksuse puhul arvesse võeti seoses punktidega PVT 57 ja PVT 58 ja võrreldes üksikute PVT-kohaste heitetasemetega ning PVT-kohase keskkonnatoime tasemega heitgaaside väävlitustamise üksuste puhul;
                           
                        
                              d)
                           
                           
                              milliseid suitsugaasi vooluhulkasid (või muid näitajaid) kasutati kaaludena iga üksuse puhul ja kuidas need määrati;
                           
                        
                              e)
                           
                           
                              milliseid muid asjaolusid või tegureid võeti arvesse piirväärtuste kehtestamisel.
                           
                        
            3.   Seiresüsteemi käsitlev teave
      
      
               
                  3.1.
               
               
                  Kirjeldus, millist järelevalvesüsteemi kasutatakse heite määramisel seoses kompleksse heiteohje meetoditega.
               
            
               
                  3.2.
               
               
                  Mõõdetud ja arvutatud näitajate andmed, mõõtmisviis (otsene, kaudne) ja kasutatud mõõtemeetodid, kasutatud arvutustegurid (koos põhjendusega) ja seire sagedus.
               
            4.   Seiretulemusi käsitlev teave
      
      Seiretulemuste ülevaade, millest selgub, kas PVT-järelduste punktides PVT 57 ja PVT 58 sätestatud kohaldatavad PVT-kohased heitetasemed on saavutatud ja kas heitetasemed on võrdsed heitetasemetega, mis saavutataks siis, kui PVT-kohaseid heitetasemeid ja PVT-kohast keskkonnatoime taset kohaldataks iga üksuse suhtes eraldi, või on neist madalamad, sealhulgas tuleb esitada vähemalt järgmised andmed:
      
                  a)
               
               
                  kõigi asjaomaste üksuste keskmine heitekontsentratsioon kokku (mg/Nm3, kõik kuu keskmised aasta jooksul);
               
            
                  b)
               
               
                  kõigi asjaomaste üksuste koguheide kuus (tonni/kuus);
               
            
                  c)
               
               
                  iga asjaomase üksuse keskmine heitekontsentratsioon (mg/Nm3, kõik kuu keskmised aasta jooksul);
               
            
                  d)
               
               
                  iga asjaomase üksuse suitsugaasi vooluhulk (Nm3/tunnis, kõik kuu keskmised aasta jooksul).